PLANINSKO DRUŠTVO CELJE MATICA                                                        Celje, 19.08.2008

ODSEK ZA POHODNIŠTVO,  STANETOVA 20,  SI-3000 CELJE

TEL. 03 492 4850, 051 338 358

NA STREHO MRTVEGA GOROVJA

PRIEL,  2515 m,
V SOBOTO, 30. AVGUSTA 2008 

MED DACHSTEINOM IN ANIŠKIMI ALPAMI
PA MED GORENJO AVSTRIJO IN ŠTAJERSKO LEŽI MRTVO GOROVJE, TOTES GEBIRGE,

KI JE S POVRŠINO 1.130 km2 NAJVEČJA IN NAJVIŠJA KRAŠKA PLANOTA V ALPAH.

LE VSEGA HUDEGA NAVAJENO GORSKO CVETJE

ŠE USPEVA NA PROSTRANIH PODIH IZ DACHSTEINSKEGA APNENCA,

NAVRTANEGA S TISOČMETRSKIMI BREZNI IN STOKILOMETRSKIMI ROVI.

PLANOTO NADVLADUJE VEČ KREPKIH VRHOV, NAJVEČJI MED NJIMI PA JE PRIEL,

KI VAS NANJ VABIMO S PETROM PASARJEM NA ENODNEVEN PLANINSKI VZPON.

S POSTAJALIŠČA PRED PARKIRNO STAVBO OB LJUBLJANSKI CESTI V CELJU
SE ODPRAVIMO Z NAROČENIM AVTOBUSOM ZJUTRAJ OB PETIH, 5:00.

TOKRAT ŽE NA HUDINJI KRENEMO NA AVTOMOBILSKO CESTO A1,

ZATO HITREJE MINE VOŽNJA SKOZI MARIBOR, ČEZ MEJNI PREHOD ŠENTILJ,

MIMO GRADCA IN SKOZI ŠTEVILNE PREDORE NA PYHRNSKI AVTOMOBILSKI CESTI A9.

OB IZHODU IZ PREDORA BOSRUCK
SMO ŽE V GORENJI AVSTRIJI V WINDISCHGARSTNU,

KI ŠE PO TISOČ LETIH S SVOJIM IMENOM IZPRIČUJE SLOVENSKI ŽIVELJ TEH KRAJEV.

KO TAM BLIZU ZAPUSTIMO CESTO A9, JE OB KRIVI REKI STEYR
LE NEKAJ KILOMETROV VOŽNJE DO IZHODIŠČA V HINTERSTODERJU, 605 m.

KRAJ JE DOSLEJ ŽE VEČKRAT GOSTIL SMUČARJE V ALPSKIH DISCIPLINAH.

PO GOZDNI CESTI SE SPREHODIMO DO SPODNJE POSTAJE TOVORNE ŽIČNICE, 634 m.

POZORNOST PRITEGNE

NA LEVI PO NAŠIH PREDNIKIH IMENOVAN STRM PREDVRH OSTRAWITZ,

PRED NAMI PA SE ŠOPIRIJO SPITZMAUER, BROTFALL IN NAŠ CILJ VELIKI PRIEL.

NA ŽIČNICO LAHKO PRENESEMO SVOJ NAHRBTNIK.

TAKO POSTANE LAHKOTNEJŠI NAŠ KORAK 

MIMO SLAPU V KLINU, KLINSER WASSERFALL, 

MIMO REŠILNE KLOPCE GOTT SEI DANK BANKERL 

PA TUDI ČEZ PRAVLJIČNO JASO, MÄRCHENWIESE, 1200 m,

DO VELIKEGA PLANINSKEGA DOMA, PRIELSCHUTZHAUS, 1420 m. 

PO MALICI NADALJUJEMO PO POTI 260, 

KI PO DODATNIH SLABIH TREH URAH SKOZI KRNICO KÜHKAR
IN ČEZ ŠKRBINO PADAJOČEGA KRUHA, BROTFALLSCHARTE, 2340 m,

PRIPELJE NA GLAVNI VRH MRTVEGA GOROVJA, NA GROSSER PRIEL, 2515 m.

PRI 8 metrov VISOKEM KRIŽU POČAKAMO VSE TISTE, KI SO 20 minut ZA DOMOM 

ZAVILI NA TEŽJO JEKLENO SMER, BERT-RINESCH-KLETTERSTEIG, IZ LETA 1994.

ZARADI 1300 metrov JEKLENIC, ŠTEVILNIH LESTEV IN UMETNIH STOPOV

JE SMER BERTA RINESCHA RESNIČNO VREDNA SVOJEGA IMENA.

VRNEMO SE SKUPAJ PO OBIČAJNI POTI ČEZ BROTFALLSCHARTE, 2340 m.

KO SMO SE ODŽEJALI  V PLANINSKEM DOMU PRIELSCHUTZHAUS, 1420 m, 

SE V VEČERNEM MRAKU SPOČITI ALI KVEČJEMU PRIJETNO UTRUJENI 

VRNEMO V ZADNJI STADOR, HINTERSTODER, 605 m.

VELIKI PRIEL NAS JE ZAPOSLIL ZA SLABIH 10 ur, BERT RINESCH PA ŠE ZA URO DLJE.

PO CESTAH A9 IN A1 BOMO DOMA OKOLI POLNOČI.

VSI POTREBUJEMO DOBRO OBUTEV, 

KANDIDATI ZA RINESCHEVO JEKLENO POT

PA ŠE ČELADO, SAMOVAROVALNI KOMPLET IN PLEZALNE ROKAVICE,

A NITI POT ČEZ ŠKRBINO NI BREZ VAROVAL NITI POVSEM VARNA PRED KAMENJEM…

ZARADI MLAJA, KRAJŠEGA DNEVA 

IN NEKOLIKO DALJŠE POTI NIKAMOR VEČ BREZ SVETILKE!

PO SVETU NITI PO ŠENGENSKIH DRŽAVAH NE HODIMO BREZ OSEBNE IZKAZNICE.

ZA IZLET SE PRIJAVIMO V DRUŠTVENI PISARNI NA STANETOVI 20.

PRISPEVEK ZA NAROČENI AVTOBUSNI PREVOZ JE 25,00 evrov.

USPEŠEN VZPON NA PRVAKA GORENJE AVSTRIJE!

Tone Primožič

